title: Levr Ruz Hergest
text: Levr Ruz Hergest, pe Llyfr Coch Hergest hervez ar c'hembraeg, zo un dornskrid krenngembraek, skrivet war-dro 1350 hervez lod, etre 1382-1410 gouez da lod all, hag unan eus div vammenn ar Mabinogi. Komz-plaen koulz ha barzhoniezh zo ennañ.
  
  An anv 
  Dont a ra anv an dornskrid eus liv ar c'hein anezhañ, e lêr ruz, hag eus Plas Hergest, e Herefordshire a oa e Marz Kembre gwechall gozh.
  Miret eo en Oxford, el Levraoueg vodleian, evit ar Jesus College (Oxford) (MS 111). Profet e oa bet gant Thomas Wilkins en 1701. 
  Unan eus an dornskriverien e vije bet Hywel Fychan fab Hywel Goch eus Buellt. Gouzout a reer en doa labouret evit Hopcyn ap Tomas ab Einion (war-dro 1330 - goude 1403) eus Ynysforgan, Abertawe, ha marteze eo evit hennezh e oa an dornskrid.
  
  Danvez an dornskrid 
   Ystorya Dared
   Historia Regum Brittaniae (Brut Jafrez Menoe)
   Brut y Tywysogion
   Ystorya de Carolo Magno hag istorioù all diwar-benn Karl Veur
   Delw y Byd 
   Chwedlau Saith Ddoethion Rhufain
   Breuddwyd Rhonabwy
   Un dibab eus an Drioedd
   Pedair Cainc y Mabinogi
   Pwyll Pendefig Dyfed
   Branwen ferch Llŷr
   Manawydan fab Llŷr
   Math fab Mathonwy
   Ystorya Bown o Hamtwn
   Skridoù Meddygon Myddfai, a vije bet skrivet gant Rhiwallon Feddyg, gourdad ul lignez mezeion a zo padet 500 vloaz.
  
   Amlyn ac Amig
  
  Levrlennadur 
  
   Red book of Hergest. In Meic Stephens (Ed.) (1998), The new companion to the literature of Wales. Cardiff : University of Wales Press, .
   Parry, Thomas (1955), A history of Welsh literature. Troet e saozneg gant H. Idris Bell. Oxford : Clarendon Press.
  
  Liammoù diavaez 
   Red Book of Hergest
   Mary Jones, Celtic Encyclopedia
   Mary Jones, Celtic Literature Collective: Llyfr Coch Hergest
   British Medical Association - Wales & Medicine
  
  Mabinogi
  Dornskridoù kembraek